b'\n_START_ARTICLE_\nRobert Longo\n_START_PARAGRAPH_\nRobert Longo (s. 7. tammikuuta 1953) on yhdysvaltalainen kuvanveist\xc3\xa4j\xc3\xa4. H\xc3\xa4n tekee esitt\xc3\xa4vi\xc3\xa4 aggressiiviss\xc3\xa4vyisi\xc3\xa4 teoksia. H\xc3\xa4n tuli tunnetuksi 1980-luvulla \xe2\x80\x9dMen in the Cities\xe2\x80\x9d -sarjastaan, joka kuvasi siististi pukeutuneita liikemiehi\xc3\xa4, jotka v\xc3\xa4\xc3\xa4ntelehtiv\xc3\xa4t tunnetilojen vallassa._NEWLINE_Longon usein v\xc3\xa4\xc3\xa4ristyneit\xc3\xa4, erikoisissa asennoissa olevia ihmisfiguureja kuvaavat teokset pohjautuvat tiedotusv\xc3\xa4lineiden kuviin. Longon sanotaan tuovan esiin median v\xc3\xa4kivaltaisen luonteen._NEWLINE_Longo on my\xc3\xb6s ohjannut William Gibsonin novelliin perustuvan elokuvan Johnny Mnemonic \xe2\x80\x93 kuoleman kuriiri, joka sai ensi-iltansa vuonna 1995._NEWLINE_Longon vaimo on saksalainen n\xc3\xa4yttelij\xc3\xa4 Barbara Sukowa. Longon teoksia sarjasta \xe2\x80\x9dMen in the Cities\xe2\x80\x9d on Patrick Batemanin asunnon sisustuksena elokuvassa Amerikan psyko (2000).'